**Brendan Rodgers** (\* 26. január 1973, Carnlough, Severné Írsko) je severoírsky profesionálny futbalový tréner a bývalý hráč, ktorý je trénerom škótskeho Premiership klubu Celtic.

Rodgers začal svoju kariéru ako obranca v Ballymene United, kde zostal až kým nepodpísal zmluvu s Readingom vo veku 18 rokov, hoci ho genetické ochorenie kolena prinútilo odísť do futbalového dôchodku už vo veku 20 rokov. V Readingu ostal ako tréner a potom riaditeľ akadémie a niekoľko rokov pokračoval v hraní amatérskeho futbalu v Newporte, Witney Town a Newbury Town. Po období cestovania po Španielsku, kde študoval trénerské metódy ho José Mourinho v roku 2004 pozval, aby sa pripojil k Chelsea ako tréner hráčov do 18 rokov. Neskôr bol v roku 2006 povýšený na trénera hráčov do 21 rokov.

V roku 2008 bol vymenovaný za trénera Watfordu, kde zostal až do roku 2009 a následne prijal ponuku stať sa trénerom svojho bývalého klubu Reading. Klub opustil po vzájomnej dohode po niekoľkých neuspokojivých výsledkoch o šesť mesiacov neskôr. V roku 2010 sa vrátil do vedenia Swansea City a priviedol klub k postupu do Premier League. Bol to prvý klub z Walesu, ktorému sa to podarilo. 1. júna 2012 Rodgers prijal ponuku stať sa novým tréneru Liverpoolu, ktorého v sezóne 2013 – 2014 doviedol na druhé miesto v lige. Odovlaný bol v októbri 2015.

Rodgers sa stal trénerom Celticu v máji 2016 klub priviedo k neporazenej ligovej sezóne vo svojom prvom roku a treblem v oboch svojich prvých dvoch sezónach. Z Celticu odišiel do Leicestru City vo februári 2019, vo svojej druhej celej sezóne vyhral FA Cup 2021. Z klubu odišiel po vzájomnej dohode v apríli 2023. Do Celticu sa vrátil v júni 2023.

Skorý život
-----------

Rodgers sa narodil v prímorskej dedine Carnlough v grófstve Antrim v Severnom Írsku. Jeho otec Malachy bol maliar a dekoratér, zatiaľ čo jeho matka Christina bola dobrovoľníčkou írskej charitatívnej organizácie Trócaire. Rodgers je najstarší z piatich chlapcov. Jeho mladší brat Malachy sa stal miestne známym country-a-westernovým spevákom a pokračuje vo svojej kariére v Nashville v Tennessee. Vyrastal ako priaznivec Sheffield Wednesday a Celticu.

Rodgers bol vychovaný ako katolík. Navštevoval katolícku základnú školu St John's v Carnlough. Jeho matka zomrela v roku 2010 vo veku 53 rokov a v septembri 2011 bol Rodgers po otcovom boku, keď vo veku 59 rokov zomrel na rakovinu.

Trénerská kariéra
-----------------

### Watford

24. novembra 2008 Rodgers opustil Chelsea a stal sa trénerom klubu Watford, ktorý v tom čase pôsobil v EFL Championship. Rodgers vyhral iba dva zo svojich prvých desiatich ligových zápasov ako tréner, takže Watford sa v januári ocitol v zostupovej zóne. Forma Watfordu sa však dramaticky zlepšila a Rodgers ich dokázal v ligovej tabuľke doviesť na 13. miesto a vyhnúť sa tak zostupu.

### Reading

Niekoľko týždňov po tom ako sa Rodgers vyhol s Watfordom zostupu tréner Readingu Steve Coppell rezignoval na svojej pozícií a Rodgers sa rýchlo stal favoritom na jeho náhradu. Pôvodne sa dištancoval od správ, ktoré ho spájali s prestupom, s tým, že sa „plne sústredí na trénovanie Watfordu". Nakoniec súhlasil s dohodou, že sa 5. júna 2009 stane novým trénerom Readingu, po tom, čo bol s Watfordom dohodnutý kompenzačný balík v počiatočnej hodnote 500 000 libier, ktorý sa neskôr zvýšil na 1 milión libier. Watford Supporters' Trust uviedol, že Rodgersova povesť bola v očiach fanúšikov „vážne poškodená" v dôsledku tohto kroku, no napriek tomu „poďakovali (Rodgersovi) za jeho úsilie v minulej sezóne" a „(zaželali mu) všetko najlepšie budúcnosť". 11. augusta získal Rodgers svoje prvé víťazstvo ako tréner Readingu, keď v prvom kole Ligového pohára vyhral 5:1 nad Burtonom Albionom. Napriek dobrému štartu v lige nasledovala neuspokojivá séria výsledkov a Rodgers opustil Reading po vzájomnej dohode 16. decembra, niečo vyše šesť mesiacov po svojom príchode, pričom Reading bol len od jedného miesta v zóne zostupu v Championship.

### Swansea City

 Rodgers oslavuje so Swansea City víťazstvo vo finále play-off Championship 2011 
16. júla 2010 Rodgers prijal ponuku stať sa trénerom tímu Swansea City, ktorý v tom čase pôsobil v Championship. Ešte pred jeho vymenovaním dostal ponuku, aby sa pripojil k trénerskému tímu v Manchestri City pod vedením Roberta Manciniho. Jeho začiatky ako tréner Swansea boli veľmi úspešné, čo viedlo k tomu, že Rodgers bol vymenovaný za trénera mesiaca Championship za február 2011 po tom, čo Swansea vyhrala päť zo šiestich ligových zápasov, ktoré v danom mesiaci odohrali, pričom si udržali štyri čisté kontá. Do 25. apríla 2011 sa Rodgersovi podarilo pohodlne zabezpečiť Swansea City miesto v play-off Championship 2011 o postup do Premier League presvedčivým víťazstvom 4:1 nad Ipswich Town na Liberty Stadium.

16. mája 2011 viedol Rodgers Swansea do finále Play-Off Championship 2011 po tom, ako v semifinále porazil Nottingham Forest. 30. mája 2011 čelil vo finále na štadióne Wembley svojmu starému klubu Readingu. Finále Swansea vyhralo 4:2 čiastočne vďaka hetriku Scotta Sinclaira, čo znamenalo, že Swansea sa stalo prvým waleským tímom, ktorý kedy postúpil do Premier League. Rodgersa chválili médiá a priaznivci za to, že pred prevzatím trofeje utešoval trénera Readingu Briana McDermotta a majiteľa Johna Madejskiho.

Prvé víťazstvo Rodgersa ako Premier League trénera prišlo 17. septembra 2011, keď Swansea porazilo West Bromwich Albion 3:0 na Liberty Stadium. Napriek mnohým predpovediam pred začiatkom sezóny, že Swansea je favoritom na zostup sa ich debutová sezóna sa ukázala ako veľmi pôsobivá, pretože nazbierali body proti Liverpoolu, Newcastlu United, Tottenhamu Hotspur a Chelsea, čím sa udržali vysoko nad zónou zostupu. V januári 2012 si Swansea pripísalo prvé víťazstvo vonku v sezóne, keď zvíťazili na štadióne Aston Villy. V tom istom mesiaci Swansea porazilo doma Arsenal 3 : 2 a taktiež remizovalo 1 : 1 s Chelsea. Za tieto výkony tak Rodgers získal svoje prvé ocenenie pre trénera mesiaca v Premier League. Vo februári Rodgers podpísal novú zmluvu na tri a pol roka.

### Liverpool

#### Sezóna 2012 – 13

 Rodgers v Liverpoole v roku 2014
1. júna 2012 bol po odchode Kennyho Dalglisha Rodgers predstavený ako nový tréner Liverpoolu. S klubom podpísal zmluvu na tri roky. Rodgersovo vymenovanie okamžite podporil bývalý kolega a v tom čase tréner Realu Madrid José Mourinho. V júli 2012 napísal Rodgers otvorený list fanúšikom Swansea City, v ktorom poďakoval zamestnancom aj fanúšikom za čas strávený v klube a zaželal im veľa šťastia do budúcnosti. O niekoľko dní neskôr absolvoval Rodgers s Liverpoolom svoj prvý tréning v Melwoode.

2. augusta 2012 Rodgers "debutoval" ako tréner Liverpoolu a to víťazstvom 1 : 0 v Európskej lige UEFA proti bieloruskému klubu Gomel. 18. augusta vo svojom prvom ligovom zápase ako tréner Liverpoolu Rodgers prehral 3 : 0 proti West Brom na štadióne The Hawthorns. Jeho prvé víťazstvo v lige prišlo v zápase vonku proti Norwich City na Carrow Road. Liverpool zápas vyhral 5 : 2. 31. októbra privítal Rodgers svoj bývalý klub Swansea na Anfielde vo štvrtom kole Ligového pohára. Liverpool zápas prehral 3 : 1. 6. decembra Liverpool vonku porazil Udinese 0 : 1 v Európskej lige a kvalifikoval sa šestnásťfinále ako víťaz skupiny.

27. januára 2013 Liverpool vypadol z FA Cupu po prekvapujúcej prehre 3 : 2 vo štvrtom kole nad klubom z League One Oldham Athletic. Liverpool skončil v Premier League na siedmom mieste vo svojej prvej sezóne vo vedení.

#### Sezóna 2013 – 14

Sériou 11 víťazstiev v rade bol Liverpool na čele Premier League s náskokom piatich bodov, pričom do konca sezóny zostávali len tri zápasy. 27. apríla však utrpeli domácu porážku 2 : 0 s Chelsea. Tento výsledok priniesol Manchestru City výhodu v boji o titul. Vo svojom ďalšom zápase proti Crystal Palace viedol Liverpool 3 : 0 a do konca zápasu ostávalo 11 minút, ale zápas sa skončil 3:3. Liverpool ukončil sezónu ako vicemajster Premier League, dva body za víťazom Manchestrom City.

Liverpool strelil v sezóne 101 ligových gólov, čo je najviac od sezóny 1895-96 a tretí najvyšší počet v histórii Premier League. Neskôr v tom istom mesiaci bol Rodgers vymenovaný za trénera roka LMA a stal sa prvým trénerom Liverpoolu, ktorý získal toto ocenenie v 20-ročnej histórii tohto ocenenia. 26. mája 2014 podpísal Rodgers s Liverpoolom novú zmluvu na štyri roky.

#### Sezóna 2014 – 15

Liverpool vypadol z Ligy majstrov UEFA 2014-15 po remíze s Bazilejom vo svojom poslednom zápase v skupinovej fáze a postúpil do Európskej ligy. *The Reds* následne vypadli v šestnásťfinále Európskej ligy po prehre 4 : 5 po penaltách s tureckým Beşiktaşom. 19. apríla 2015 Liverpool porazil Aston Villu v semifinále FA Cupu. Klub sezónu ukončil prehrou 6 : 1 so Stoke City a skončil šiesty v Premier League. To znamenalo, že Rodgers sa stal prvým trénerom Liverpoolu od 50. rokov, ktorý po troch sezónach vo vedení nezískal žiadnu trofej. Aj napriek tomu získal Rodgers podporu majiteľov Liverpoolu.

#### Sezóna 2015 – 16

4. októbra 2015 odohral Liverpool svoje 225. derby na Merseyside proti Evertonu, pričom zápas sa skončil remízou 1 : 1. Len hodinu po zápase bol Rodgers odvolaný a Liverpool tak zostal po ôsmich ligových zápasoch v tabuľke na desiatom mieste. Neskôr sa zistilo, že rozhodnutie o jeho prepustení padlo už pred zápasom proti Evertonu. Nasledujúci deň vydal Rodgers prostredníctvom Asociácie ligových manažérov vyhlásenie, v ktorom uviedol: „Som, samozrejme, neuveriteľne sklamaný, že odchádzam... [ale] bolo pre mňa cťou aj privilégiom viesť jeden z najlepších klubov na svete."

Medzi Rodgersove posily pre Liverpool patrili James Milner, Roberto Firmino, Philippe Coutinho, Adam Lallana, Joe Gomez, Dejan Lovren, Divock Origi a Mario Balotelli.

### Celtic

#### Sezóna 2016 – 17

 Rodgers v Celticu v roku 2018
20. mája 2016 bol Rodgers po odchode Ronnyho Deilu vymenovaný za trénera Celticu. S klubom podpísal zmluvu na 1 rok. Po príchode do Glasgowa Rodgers hovoril o svojom obdive k zosnulému Tommymu Burnsovi, bývalému hráčovi a trénerovi Celticu, ktorý mal na starosti Reading, keď Rodgers začal svoju trénerskú kariéru.

12. júla vo svojom prvom súťažnom zápase za Celtic klub prehral vonku 1 : 0 s gibraltárskym Lincolnom Red Imps v prvom zápase druhého predkola Ligy majstrov 2016-17. Celtic v odvete prekonal svoje jednogólové manko víťazstvom 3 : 0 v Celtic Parku. 23. augusta 2016 sa Celtic kvalifikoval do skupinovej fázy Ligy majstrov 2016–17 prvýkrát po troch rokoch po súhrnnom víťazstve 5 : 4 nad Hapoel Beer Ševa. V prvom zápase skupinovej fázy, 13. septembra 2016, Rodgers utrpel porážku 7:0 proti Barcelone na Camp Nou. Pre Brendana Rodgersa to bola najvyššia výhra v jeho kariére a najhorší výsledok Celticu v európskej súťaži.

27. novembra 2016 získal Rodgers svoju prvú trofej ako tréner, keď Celtic porazil Aberdeen 3 : 0 vo finále Škótskeho ligového pohára. Pre Celtic to bola zároveň ich 100. trofej.

31. decembra 2016 sa Rodgers stal prvým trénerom histórii Celticu, ktorý vyhral svoje úvodné tri zápasy proti Rangers. Toto víťazstvo znamenalo, že Celtic mal v tabuľke škótskej Premiership v sezóne 2016/17 náskok 19 bodov. Celticu to zabezpečilo aj 5. ligové víťazstvo za sebou, 58 získaných bodov zo 60 možných a natiahlo jeho sériu bez prehry v lige na 24 zápasov.

2. apríla 2017 Celtic porazil Hearts 5:0 a zabezpečil si šiesty ligový titul v rade s ôsmimi zápasmi k dobru. O päť dní neskôr podpísal Rodgers s Celticom novú zmluvu na štyri roky.

Spanilá jazda Celticu pokračovala aj naďalej. 21. mája Celtic vyhral 2 : 0 nad Hearts a skončil s 30-bodovým náskokom pred druhým Aberdeenom v lige s rekordnými 106 bodmi a tím sa stal od roku 1899 prvým škótskym tímom, ktorý skončil ligovú sezónu bez prehry. 27. mája 2017 Celtic porazil Aberdeen 2 : 1 a vyhral Škótsky pohár, čím si štvrtýkrát vo svojej histórii zabezpečil domáce treble a sezónu 2016/17 ukončil bez prehry vo všetkých domácich súťažiach.

#### Sezóna 2017 – 18

4. novembra 2017 priviedol Rodgers Celtic k víťazstvu 4 : 0 nad St Johnstone. Toto víťazstvo znamenalo, že Celtic neprehral posledných 63 domácich zápasov. Víťazstvo tiež znamenalo, že prekonali 100-ročný britský rekord zápasov bez prehry, ktorý zhodou náhod taktiež držal tím Celticu pod vedením Willieho Maleyho od roku 1917. 26. novembra 2017 získal Rodgers svoju štvrtú trofej v rade ako tréner, keď Celtic porazil Motherwell 2 : 0 vo finále Škótskeho ligového pohára v roku 2017. Rodgers sa stal prvým trénerom v klubovej histórii, ktorý vyhral svoje prvé štyri domáce trofeje a zároveň natiahol domáci rekord bez prehry na 65 zápasov. Táto séria bez prehry sa napokon po 69 zápasoch skončila prehrou 4 : 0 s Hearts.

29. apríla 2018 si Rodgers zabezpečil svoj druhý a Celtic siedmy ligový titul v rade víťazstvom 5 : 0 proti Rangers v Celtic Parku. Toto víťazstvo tiež predĺžilo sériu Celticu bez prehry proti Rangers na 12 zápasov. Sezóna sa skončila tým, že Rodgers vyhral prvý "Double Treble" (treble v dvoch po sebe idúcich sezónach) v histórii škótskeho futbalu po tom ako 19. mája 2018 Celtic výhrou 2 : 0 vyhral škótsky pohár nad Motherwellom.

#### Sezóna 2018 – 19

Rodgers povedal, že počas leta 2018 odmietol ponuku na trénovanie od čínskeho klubu. Pre BBC Scotland povedal: "V Číne by som zarobil veľké peniaze, ale tu som našiel šťastie." Po neúspechu v kvalifikácii do Ligy majstrov sa Celtic kvalifikoval z druhého miesta v skupinovej fáze do play-off Európskej ligy UEFA.V šestnásťfinále ich vyradila Valencia celkovo 3 : 0. Celtic vyhral v decembri 2018 Škótsky ligový pohár, Rodgersovu siedmu trofej v rade s klubom. Vo februári 2019, keď Celtic viedol Premiership o osem bodov, Rodgers opustil Celtic a prestúpil do Leicester City, ktorý v tom čase pôsobil v Premier League.

### Leicester City

#### Sezóna 2018 – 19

Vo februári 2019 bol Rodgers vymenovaný za tréneraLeicester City po prepustení Clauda Puela. Prvý zápas Rodgersa sa odohral 3. marca 2019 vonku proti bývalému klubu Watford. Zápas sa skončil porážkou 2 : 1 keď Andre Gray skóroval v 92. minúte. V Rodgersovom domácom debute, jeho druhom zápase nad vedením, vyhral Leicester 3 : 1 nad Fulhamom.

#### Sezóna 2019 – 20

6. decembra 2019 Rodgers podpísal predĺženie zmluvy až do roku 2025. V čase podpisu zmluvy zaznamenal jeho tím 7 víťazstiev v rade a po 15 zápasoch Premier League bol druhý v tabuľke. Vo svojej prvej celej sezóne doviedol Rodgers Leicester v ligovej tabuľke na piate miesto a kvalifikoval sa tak s tímom do skupinovej fázy Európskej ligy UEFA.

#### Sezóna 2020 – 21

Sezónu 2020/2021 začal Leicester silne. 27. septembra 2020 porazili Manchester City 5 : 2 vonku, čo znamenalo, že Rodgers sa stal prvým trénerom, ktorého tím strelil 5 gólov proti tímu, ktorý vedie Pep Guardiola. V Európe sa Leicestru podarilo vyhrať skupinu Európskej ligy. V skupine hrali proti Brage, AEK Atény a Zorya Luhansk. V semifinále ich ale vyradila Slavia Praha.

15. mája 2021 viedol Rodgers Leicester City k zisku prvého titulu v FA Cupe v jeho histórii po víťazstve 1 : 0 nad Chelsea vo finále. Koniec sezóny v lige bol svedkom krutého boja medzi Leicesterom, Chelsea a Liverpoolom o zostávajúce miesta v Lige majstrov UEFA. Po neúspechoch na konci sezóny Leicester opäť skončil piaty a kvalifikoval sa do Európskej ligy.

#### Sezóna 2021 – 22

V Európskej lige skončil Leicester City vo svojej skupine na treťom mieste a postúpil do Európskej konferenčnej ligy UEFA, v ktorej sa mu podarilo dostať Leicester City do ich vôbec prvého európskeho semifinále. V semifinále ich vyradil AS Rím, ktorý trénoval bývalý Rodgersov kolega José Mourinho.

#### Sezóna 2022 – 23

Leicester začal sezónu siedmimi prehrami z 10 úvodných zápasov Premier League, čím sa prepadol na spodok tabuľky pred sériou štyroch víťazstiev z piatich zápasov, ktoré sa odohrali do prestávky z dôvodu Majstrovstiev sveta 2022. Foxes pokračovali v problémoch aj po obnovení sezóny a Rodgers priznal, že chápe frustráciu fanúšikov po skandovaní proti nemu. Rodgers opustil Foxes po vzájomnej dohode 2. apríla po porážke 2 : 1 proti Crystal Palace.

### Návrat do Celticu

19. júna 2023 sa Rodgers vrátil do Celticu a dohodol sa na trojročnej zmluve. Nahradil tak odchadzajúceho trénera Angeho Postecoglou.

Celtic začal sezónu 2023-24 víťazstvom 4 : 2 proti Ross County.

Štýl hry
--------

Z útočného hľadiska Rodgers verí v neustalom držaní lopty, plynulých prihrávkach a hrať s lopotu stále v pohybe. Z defenzívnej stránky sa snaží o to, aby jeho tím vytváral neustály nátlak na súpera.

Jeho liverpoolsky tím sa v sezóne 2013-14 zmenil z formácie 4-5-1 na 3-5-2 a 4-4-2 a 4-3-3 do diamantovej formácie. Steven Gerrard opísal Rodgersovo vedenie na jedno znajlepších, aké kedy videl.

Osobný život
------------

Rodgers sa odlúčil od svojej manželky Susan v lete 2014 a rozviedli sa v decembri 2015. Majú dve deti – syna Antona, tiež futbalistu a dcéru Mischu. Rodgers sa zasnúbil s Charlotte Searle vo februári 2016 a vzali sa v júni 2017. Od mala je fanúšikom Celticu. 6. marca 2019 sa zlodeji vlámali do jeho domu v Glasgowe, ukradli rodinný majetok a medaily, ktoré získal v Celticu.

V júni 2011 sa Rodgers pripojil k tímu reprezentujúcu futbalovú ligu a vyliezol na horu Kilimandžáro v rámci pomoci neziskovej organizácií Marie Curie Cancer Care a na počesť svojej matky, ktorá zomrela v roku 2010 a otca, ktorý zomrel na rakovinu v roku 2011. V júni 2014 mu Univerzita v Ulsteri udelila čestný titul doktora vied.

Rodgers hovorí španielsky a taliansky.

Trénerské štatistiky
--------------------

TBA

Referencie
----------


1. ↑   *Brendan Rodger's voyage: From hills of Antrim to Anfield* [online]. 5 April 2014, [cit. 2014-04-08]. Dostupné online.
2. ↑   *Rodgers was a big Owls fan* [online].. Dostupné online. Archivované 2013-12-11 z originálu.
3. ↑  ANDY NEWPORT. *New Celtic boss Brendan Rodgers plans to deliver entertainment and glory* [online]. 21 May 2016, [cit. 2019-02-28]. Dostupné online.
4. ↑  Brendan Rodgers, *The Road To Paradise* The Official Autobiography, p. 10. ISBN 978-0-9544954-7-3
5. ↑   Rodgers named new Watford manager. *BBC Sport*. Dostupné online [cit. 2021-11-08].
6. ↑   *Watford 2008–2009 results* [online].. Dostupné online. Archivované 2013-10-12 z originálu.
7. ↑   'If money talks Watford's Brendan Rodgers going to Reading is a done deal'. *Watford Observer*, 13 May 2009. Dostupné online [cit. 2009-12-29].
8. ↑   Brendan Rodgers: 'Reading? I'm concentrating fully on Watford job'. *Watford Observer*, 14 May 2009. Dostupné online [cit. 2009-12-29].
9. ↑   'No contact at all' from Reading for Brendan Rodgers. *Watford Observer*, 22 May 2009. Dostupné online [cit. 2012-05-30].
10. ↑   Rodgers confirmed as Reading boss. *BBC Sport*, 5 June 2009. Dostupné online [cit. 2021-11-08].
11. ↑   *Club disappointed as Rodgers departs* [online]. 4 June 2009, [cit. 2009-12-29]. Dostupné online.  Archivované 2009-06-06 na Wayback Machine
12. ↑   Watford supporters' organisation hoping for quick appointment. *Watford Observer*, 4 June 2009. Dostupné online [cit. 2009-12-29].
13. ↑   Boss Brendan Rodgers leaves Reading by mutual consent. *BBC Sport*, 17 December 2009. Dostupné online [cit. 2009-12-29].
14. ↑  DULIN, David. *Swansea City appoint Brendan Rodgers as new manager* [online]. 16 July 2010, [cit. 2010-07-18]. Dostupné online.
15. ↑  WILSON, Paul. *Brendan Rodgers' sales spiel entices Nuri Sahin to Liverpool* [online]. 25 August 2012, [cit. 2012-08-31]. Dostupné online.
16. ↑   *Brendan Rodgers secures monthly accolade* [online]. 4 March 2011, [cit. 2011-05-03]. Dostupné online.
17. ↑   *Swansea 4 – 1 Ipswich* [online]. 25 April 2011, [cit. 2011-05-03]. Dostupné online.
18. ↑   Darren Pratley finishes off Nottingham Forest to take Swansea to final. *The Guardian*, 16 May 2011. Dostupné online [cit. 2012-05-24].
19. ↑   Reading 2 Swansea City 4: match report. *The Telegraph*, 30 May 2011. Dostupné online [cit. 2011-05-30].
20. ↑   Championship play-off final as it happened. *BBC Sport*, 30 May 2011. Dostupné online [cit. 2012-10-31].
21. ↑   *Swansea 3 – 0 West Brom* [online]. 17 September 2011, [cit. 2011-09-27]. Dostupné online.
22. ↑   *Liverpool 0 – 0 Swansea* [online]. 5 November 2011, [cit. 2012-02-09]. Dostupné online.
23. ↑   *Newcastle 0 – 0 Swansea* [online]. 17 December 2011, [cit. 2012-02-09]. Dostupné online.
24. ↑   *Swansea 1 – 1 Tottenham* [online]. 31 December 2011, [cit. 2012-02-09]. Dostupné online.
25. ↑   *Swansea 1 – 1 Chelsea* [online]. 31 January 2012, [cit. 2012-02-09]. Dostupné online.
26. ↑   *Aston Villa 0 – 2 Swansea* [online]. 2 January 2012, [cit. 2012-02-09]. Dostupné online.
27. ↑   *Swansea boss Brendan Rodgers & Tottenham's Gareth Bale rewarded* [online]. 4 February 2012, [cit. 2012-02-09]. Dostupné online.
28. ↑   *Swansea 3 – 2 Arsenal* [online]. 15 January 2012, [cit. 2012-02-09]. Dostupné online.
29. ↑   *Brendan Rodgers signs new Swansea City deal* [online]. 9 February 2012, [cit. 2012-02-09]. Dostupné online.
30. ↑   *Liverpool and Swansea agree Brendan Rodgers compensation* [online]. 31 May 2012, [cit. 2012-10-06]. Dostupné online.
31. ↑   *Brendan Rodgers saddened to leave Swansea for Liverpool* [online]. 1 June 2012, [cit. 2012-10-06]. Dostupné online.
32. ↑   Brendan Rodgers given ringing endorsement by Real Madrid manager Jose Mourinho. *The Telegraph*, 1 June 2012. Dostupné online [cit. 2012-06-01].
33. ↑   Liverpool FC boss Brendan Rodgers writes open letter of thanks to former club Swansea City. *Liverpool Echo*, 7 July 2012. Dostupné online [cit. 2012-07-10].
34. ↑   Liverpool midfielder Alberto Aquilani seeks clarity over future at Anfield after two seasons on loan. *The Telegraph*, 4 July 2012. Dostupné online [cit. 2012-07-10].
35. ↑   *Rodgers: Fight for Liverpool or leave* [online]. ESPN Soccernet, 5 July 2012. Dostupné online. Archivované 2013-01-02 z originálu.
36. ↑   *Brendan's Gomel pride* [online]. Liverpool F.C, 2 August 2012. Dostupné online. Archivované 2012-08-25 z originálu.
37. ↑   *Baggies condemn Reds to nightmare start* [online]. 18 August 2012. Dostupné online. Archivované 2012-08-22 z originálu.
38. ↑   *Norwich 2 – 5 Liverpool* [online]. 29 September 2012. Dostupné online. Archivované 2012-10-01 z originálu.
39. ↑  . Dostupné online.
40. ↑   *Udinese 0 Liverpool 1* [online]. 6 December 2012, [cit. 2012-12-07]. Dostupné online.
41. ↑   Oldham dump Liverpool out of FA Cup after Matt Smith double. *The Guardian*, 27 January 2013. Dostupné online [cit. 2013-01-30].
42. ↑   *Rodgers: I needed that experience* [online]. Liverpool FC, 14 May 2013. Dostupné online. Archivované 2013-06-07 z originálu.
43. ↑   *Norwich City 2–3 Liverpool* [online]. 20 April 2014. Dostupné online. Archivované 2019-01-27 z originálu.
44. ↑   Chelsea blow title race open after mistake by Liverpool's Steven Gerrard. *The Guardian*, 27 April 2014. Dostupné online [cit. 2014-05-08].
45. ↑   Crystal Palace's Dwight Gayle blows Liverpool's title charge off course. *The Guardian*, 6 May 2014. Dostupné online [cit. 2014-05-08].
46. ↑   *Liverpool 2–1 Newcastle United* [online]. 11 May 2014, [cit. 2019-11-14]. Dostupné online.
47. ↑   *Liverpool: Premier League near-miss offers hope for the future* [online]. [Cit. 2014-05-12]. Dostupné online.
48. ↑   *Brendan Rodgers: Liverpool boss named LMA manager of the year* [online]. [Cit. 2014-05-12]. Dostupné online.
49. ↑   *LMA MEMBERS CHOOSE BRENDAN RODGERS FOR LMA MANAGER OF THE YEAR AWARD, SPONSORED BY BARCLAYS* [online]. LMA. Dostupné online. Archivované 2014-11-03 z originálu.
50. ↑   *Liverpool: Brendan Rodgers candid after exit to Basel* [online]. 9 December 2014, [cit. 2014-12-10]. Dostupné online.
51. ↑   *Besiktas 1–0 Liverpool (agg 1–1, pens 5–4)* [online]. 26 February 2015, [cit. 2015-03-02]. Dostupné online.
52. ↑   *Stoke City 6–1 Liverpool | Premier League match report* [online]. 24 May 2015. Dostupné online. (po anglicky)
53. ↑   *Brendan Rodgers: Liverpool failing in big games, says manager* [online]. 19 April 2015, [cit. 2015-04-20]. Dostupné online.
54. ↑   *Brendan Rodgers retains backing of Liverpool owners despite FA Cup disappointment* [online]. 21 April 2015, [cit. 2015-04-25]. Dostupné online.
55. ↑   *Everton 1–1 Liverpool* [online]. 4 October 2015. Dostupné online. Archivované 2015-10-05 z originálu.
56. ↑   *Liverpool FC part company with Brendan Rodgers* [online]. Liverpool FC, 4 October 2015. Dostupné online. Archivované 2015-10-04 z originálu.
57. ↑   *Brendan Rodgers: Liverpool boss sacked after Merseyside derby* [online]. 4 October 2015. Dostupné online. Archivované 2020-11-30 z originálu.
58. ↑   *Decision to Sack Brendan made before the derby* [online]. This is Anfield, 4 October 2015. Dostupné online. Archivované 2015-10-07 z originálu.
59. ↑   *BRENDAN RODGERS STATEMENT* [online]. League Managers Association, 5 October 2015. Dostupné online. Archivované 2019-02-27 z originálu.
60. ↑   *What happened to each of Rodgers' 33 signings at Liverpool?* [online]. 25 December 2019. Dostupné online. Archivované 2020-06-27 z originálu.
61. ↑   *Celtic: Brendan Rodgers is appointed manager* [online]. 20 May 2016, [cit. 2016-05-20]. Dostupné online.
62. ↑   *Brendan Rodgers: My debt to Celtic legend Tommy Burns* [online]. 24 May 2016, [cit. 2017-09-13]. Dostupné online.
63. ↑   *Lincoln Red Imps 1 Celtic 0* [online]. 12 July 2016, [cit. 2016-07-13]. Dostupné online.
64. ↑   *Celtic survive Hapoel Beer-Sheva fright to advance in Champions League* [online]. 23 August 2016, [cit. 2016-08-26]. Dostupné online.
65. ↑   *Barcelona 7–0 Celtic* [online]. 13 September 2016. Dostupné online. Archivované 2018-03-05 z originálu.
66. ↑   Scottish League Cup final: Aberdeen 0–3 Celtic: Brendan Rodgers secures first silverware as Hoops boss. *TalkSport* (News UK), 27 November 2016. Dostupné online [cit. 2016-11-28].
67. ↑   *100 and counting as Celts celebrate silverware success* [online]. Celtic FC, 27 November 2016, [cit. 2016-11-27]. Dostupné online.
68. ↑   *Rangers 1–2 Celtic* [online]. 31 December 2016. Dostupné online. Archivované 2017-01-03 z originálu.
69. ↑   *Hearts 0–5 Celtic* [online]. 2 April 2017. Dostupné online. Archivované 2020-03-01 z originálu.
70. ↑   *Brendan Rodgers: Celtic manager signs new four-year deal* [online]. 7 April 2017. Dostupné online. Archivované 2017-04-07 z originálu.
71. ↑   *Celtic 2 – 0 Hearts* [online]. 21 May 2017, [cit. 2017-05-22]. Dostupné online.
72. ↑   *Celtic 2 Aberdeen 1* [online]. 27 May 2017, [cit. 2017-05-31]. Dostupné online.
73. ↑   *Celtic: Incredible feat to beat 100-year-old British record – Brendan Rodgers* [online]. 4 November 2017. Dostupné online. Archivované 2017-11-07 z originálu.
74. ↑   *Forrest and Dembélé seal Scottish League Cup for Celtic over Motherwell* [online]. 26 November 2017, [cit. 2017-11-28]. Dostupné online.
75. ↑   *Heart of Midlothian 4 – 0 Celtic* [online]. 17 December 2017. Dostupné online. Archivované 2018-04-29 z originálu.
76. ↑   *Celtic 5 – 0 Rangers* [online]. 29 April 2018. Dostupné online. Archivované 2018-04-30 z originálu.
77. ↑   *Celtic 2–0 Motherwell* [online]. 19 May 2018, [cit. 2018-05-20]. Dostupné online.
78. ↑  MCLAUGHLIN, Chris. *Brendan Rodgers: Celtic boss rejected summer offer from China* [online]. 26 September 2018, [cit. 2019-03-01]. Dostupné online.
79. ↑   *Celtic eliminated from Champions League with defeat to AEK Athens* [online]. 14 August 2018, [cit. 2019-02-28]. Dostupné online.
80. ↑   *Late drama sees Celtic advance despite home defeat to Salzburg* [online]. 13 December 2018, [cit. 2019-02-28]. Dostupné online.
81. ↑   *Celtic out of Europe after Toljan red card gives Valencia upper hand and victory* [online]. 21 February 2019, [cit. 2019-02-28]. Dostupné online.
82. ↑  TOM ENGLISH. *Scottish League Cup – Final Celtic 1–0 Aberdeen* [online]. 2 December 2018, [cit. 2018-12-03]. Dostupné online.
83. 1 2   *Brendan Rodgers: Leicester City appoint former Celtic boss as manager* [online]. 26 February 2019, [cit. 2021-04-17]. Dostupné online.
84. ↑   *Brendan Rodgers Named Leicester City Manager* [online]. 26 February 2019, [cit. 2019-02-26]. Dostupné online.
85. ↑   *Brendan Rodgers: 'Leicester job his chance for Premier League redemption'* [online]. 26 February 2019. Dostupné online. Archivované 2019-02-27 z originálu.
86. ↑  HOWARTH, Matthew. *Watford 2–1 Leicester City* [online]. 3 March 2019, [cit. 2021-11-08]. Dostupné online.
87. ↑   *Brendan Rodgers: Leicester manager signs new deal to 2025* [online]. 6 December 2019, [cit. 2019-12-07]. Dostupné online. (po anglicky)
88. ↑   *Leicester City 0–2 Manchester United* [online]. 26 July 2020. Dostupné online.
89. ↑   Manchester City 2 – Leicester City 5: – BBC Sport. *BBC Sport*. Dostupné online [cit. 2020-09-29].
90. ↑   *Leicester City 0–2 Slavia Prague: Foxes shocked by Czech visitors* [online]. 25 February 2021. Dostupné online. [nefunkčný odkaz]
91. ↑   *Chelsea 0–1 Leicester City* [online]. 15 May 2021. Dostupné online.
92. ↑   *Leicester City 2–4 Tottenham Hotspur* [online]. 23 May 2021. Dostupné online.
93. ↑   *Roma 1–0 Leicester City* [online]. BBC Sport, 5 May 2022. Dostupné online.
94. ↑   Tottenham 6–2 Leicester. *BBC Sport*. Dostupné online.
95. ↑   West Ham 0–2 Leicester. *BBC Sport*. Dostupné online.
96. ↑   Rodgers respects fans' views after sack chants. *BBC Sport*. Dostupné online.
97. ↑   *LCFC Statement: Brendan Rodgers* [online]. 2 April 2023. Dostupné online. (po anglicky)
98. ↑   *Brendan Rodgers agrees to return to Celtic as manager succeeding Ange Postecoglou on long-term deal* [online].. Dostupné online.
99. ↑   *Rodgers returns as Celtic boss on three-year deal* [online].. Dostupné online.
100. ↑   *Turnbull shines as Rodgers' Celtic start with win* [online]. 5 August 2023. Dostupné online.
101. ↑   *Secret to Liverpool's title charge is Brendan Rodgers' ability to keep changing formation – and Raheem Sterling's gift of adapting to his manager's wishes* [online]. 19 April 2014. Dostupné online.
102. ↑   *Liverpool prosper from flexible philosophy of Brendan Rodgers* [online]. 25 March 2014. Dostupné online. Archivované 2014-05-12 z originálu.
103. ↑   *5 reasons why Brendan Rodgers should be Manager of the Year* [online]. 21 April 2014. Dostupné online. Archivované 2016-10-26 z originálu.
104. ↑   Brendan and Anton Rodgers: Father and son put family bonds to one side. *The Independent*, 4 January 2014. Dostupné online [cit. 2019-02-27].
105. ↑   Ex-Liverpool boss Brendan Rodgers proposes to Charlotte Searle in New York's Times Square just 68 days after signing divorce papers. *Belfast Telegraph*, 24 February 2016. Dostupné online [cit. 2016-02-24].
106. ↑   Celtic boss Brendan Rodgers marries Charlotte Searle in fairytale wedding. *Belfast Telegraph*, 9 June 2017. Dostupné online [cit. 2017-06-13].
107. ↑  CUSICK, Aiden. *Boyhood Celtic fan Brendan Rodgers admits he also followed an unlikely English club* [online]. HITC Sport, 30 October 2017. Dostupné online.
108. ↑  Šablóna:Citation
109. ↑   *Swansea City's Brendan Rodgers climbs Kilimanjaro* [online]. 16 June 2011, [cit. 2011-06-23]. Dostupné online.
110. ↑   *Liverpool boss Brendan Rodgers and jockey AP McCoy receive honorary doctorates* [online]. 30 June 2014, [cit. 2014-07-04]. Dostupné online.
111. ↑   Brendan Rodgers signs new Swansea City deal. *BBC Sport*. Dostupné online [cit. 2018-02-11].

Zdroj
-----

*Tento článok je čiastočný alebo úplný preklad článku Brendan Rodgers na anglickej Wikipédii.*